**1․6 Google Drive-ը Գուգլի դասարանում**

Այս տեսանյութում կխոսենք Google Classroom-ի միջավայրում ստեղծված ֆայլերի կամ վերբեռնված նյութերի պահպանման մասին։

Որպեսզի գտնենք այն ֆայլերը կամ նյութերը, որոնք որ վերբեռնել կամ ստեղծել ենք Google Classroom միջավայրում, անհրաժեշտ է անցնել Classwork մենյու։ Այս մենյուի վերևի աջ հատվածում կա Class Drive folder կոճակը։ Սեղմելով այս կոճակը մենք հայտնվում ենք Գուգլի մեկ այլ գործիքի՝ Google Drive-ի միջավայրում։

Google Drive-ը ֆայլերի պահպանման և դրանց հետ աշխատանքի միջավայր է։ Ամեն անգամ, երբ մենք ստեղծում ենք որևէ դասարան (մեր դեպքում՝ 6-րդ դասարանը), Google Classroom-ին զուգահեռ Google Drive-ում գեներացվում է հատուկ ֆոլդեր կամ թղթապանակ այդ դասարանի համար։ Այստեղ մենք հիմա ոչինչ չունենք, քանի որ դեռևս որևէ աշխատանք Google Classroom-ում չենք իրականացրել։ Որպեսզի տեսնենք Google Drive-ի ընդհանուր տեսքը, կարող ենք սեղմել My Drive կոճակը և կհայտնվենք Գուգլի Drive գործիքի առաջին էջում։ Այստեղ կան այն բոլոր ֆայլերը, որոնք որ ես օգտագործում եմ իմ Google Drive-ում։

Ձեր ուշադրությունը ցանկանում եմ հրավիրել Classroom ֆոլդերի վրա։ Սա այն ֆոլդերն է, որտեղ որ պահպանվում են բոլոր դասարանները, որոնք ստեղծվել են մեր կողմից։ Անցնելով այս ֆոլդեր, դուք կտեսնեք տարբեր դասարաններ՝ ստեղծված իմ կողմից։ Այստեղ են նաև արխիվացված դասարանները։ Այս պահին ակտիվ է միայն 6-րդ դասարանը։ Մյուս բոլոր դասարաններն արխիվացված են։ Հարկավոր է շատ ուշադիր լինել Google Drive-ի այս փաստաթղթերի հետ, հատկապես այն դասարանների փաստաթղթերի հետ, որոնք դուք կիրառում եք։ Չի կարելի ջնջել որևէ փաստաթուղթ այստեղից, քանի որ այն զուգահեռաբար ջնջվելու է նաև Google Classroom-ի միջավայրից, և դուք այստեղ ոչինչ չեք ունենա՝ դրանք ջնջելուց հետո։ Խնդրում եմ ուշադիր լինել Google Drive-ում ստեղծված Classroom և ձեր դասարանին համապատասխան ստեղծված ֆոլդերների հետ։

Հաջորդ տեսանյութում մենք արդեն կսկսենք Google Classroom-ում աշխատանքը և կսկսենք փաստաթղթեր և նյութեր վերբեռնել Google Classroom-ի միջավայր։